Správa zo zahraničnej pracovnej cesty
1.	Účastník ZPC:
Titul, meno a priezvisko:	Ing. Tomáš Valkovič 	
Pracovisko:	Sekcia medzinárodnej spolupráce 
MŠVVaŠ SR, Stromová 1, 813 30 Bratislava 	
Pracovné zaradenie:	Hlavný radca, Odbor bilaterálnej a multilaterálnej spolupráce a programov	
Znalosť jazykov:
	AJ, NJ

2.	Zahraničná pracovná cesta:
Štát:	Rakúsko	
Mesto:	Viedeň	
Vykonaná v doch:	23.02.2012	
Účel cesty:	Účasť na zasadnutí riadiaceho grémia Akcie Rakúsko – Slovensko (ARS)	
Spôsob financovania:	Cestovné náklady zástupcu MŠVVaŠ SR hradí MŠVVaŠ SR, ostatné náklady sú hradené z prostriedkov Akcie Rakúsko - Slovensko	
		
3.	Rámcový program pobytu:
23.02.2012 7:50	Odchod vlakom z Bratislavy 	
23.02.2012 8:50
23.02.2012 09:30
23.02.2012 16:20
23.02.2012 17:30	Príchod do Viedne 
71. Zasadnutie riadiaceho grémia Akcie Rakúsko - Slovensko
Odchod vlakom z Viedne
Príchod do Bratislavy	
4.	Stručný priebeh ZPC
23.02.2012 (štvrtok)
- 9:30 – 15:00 Mimoriadne zasadnutie grémia ARS
Zasadnutie sa konalo v budove Rakúskej výmennej služby (OeAD-Österreichische Austauschdienst), Slovenskú republiku  zastupovali: Prof. Ing. Marián Dzimko CSc. (Žilinská univerzita), Ing. Boris Mattoš PhD. (Ekonomická univerzita) a Ing. Tomáš Valkovič (MŠVVaŠ SR). 
Za rakúsku stranu sa zasadnutia zúčastnil Mag. Christoph Hahn (Spolkové ministerstvo pre vedu a výskum), Mag. Bernhard Plunger (Rakúska akadémia vied) a Mag. Michael Schedl (Rakúska agentúra pre medzinárodnú spoluprácu vo vzdelávaní a výskume).
Jediným bodom programu zasadnutia bola organizácia slávnostného podujatia pri príležitosti 20. výročia založenia bilaterálneho programu ARS, ktoré sa uskutoční v budove Vedeckej auly (Aula der Wissenschaften) 29. novembra 2012 vo Viedni. 
Členovia riadiaceho grémia sa v rámci diskusie zhodli na tom, že na uvedené podujatie budú pozvaní minister školstva, vedy, výskumu a športu SR, rakúsky minister pre vedu a výskum, rektori slovenských a rakúskych vysokých škôl, predsedovia akadémií vied obidvoch krajín, bývalí a súčasní členovia riadiaceho grémia a  štipendisti ARS. Predpokladaná účasť je približne 100 osôb.  Z finančného hľadiska budú z prostriedkov ARS uhradené náklady na ubytovanie a cestovné pre bývalých členov riadiaceho grémia ARS, bývalým štipendistom ARS tieto náklady refundované nebudú.
Samotné podujatie začne o 15:00 slávnostnými príhovormi ministrov, následne odznie príspevok významnej osobnosti z oblasti vedy (meno zatiaľ nie je známe), na ktorý nadviaže panelová diskusia za účasti zakladateľov ARS p. Šubeníkovej, p. Hubera a 2 bývalých štipendistov ARS.  Po oficiálnom programe by o 18:00 mala nasledovať recepcia.
Oficiálny program by mal prebiehať dvojjazyčne, pričom bude zabezpečené simultánne tlmočenie do slovenského a nemeckého jazyka.
V súvislosti s organizáciou tohto podujatia SAIA, n.o. pripravuje publikáciu venovanú 20 ročnej histórií ARS, ktorej autorkou bude p. Šubeníková. Publikácia bude z hľadiska štruktúry obsahovať informácie o začiatkoch spolupráce v oblasti školstva a vedy medzi Slovenskom a Rakúskom po páde železnej opony, vývoj ARS v jednotlivých 5-ročných cykloch a zoznam osôb, ktoré aktívne prispeli k rozvoju tohto bilaterálneho programu.
5.  Odporúčané závery:
Po doručení oficiálnej pozvánky na slávnostné podujatie oboznámiť rakúskeho partnera, ktorí zástupcovia MŠVVaŠ SR sa zúčastnia na uvedenom podujatí.

 								Termín: máj 2012
								Zodpovedný: Valkovič (SMS)
6.   Prehľad prinesenej dokumentácie a miesto jej uloženia
7.   Osobitne vyhodnotený očakávaný prínos ZPC
Členovia riadiaceho grémia v rámci zasadnutia stanovili oficiálny program slávnostného podujatia, dohodli miesto jeho konania a okruh pozvaných účastníkov. Zároveň odsúhlasili základnú štruktúru publikácie,  ktorá by mala zmapovať 20 rokov od založenia bilaterálneho programu ARS.
8.    Spôsob zverejnenia výsledkov ZPC, prenos získaných informácií
Správa so zahraničnej pracovnej cesty bude zverejnená na internetovej stránke MŠVVaŠ  SR.

5. marca 2012

Správu vypracoval:   Tomáš Valkovič

Správu schválila: 	Mária Slugeňová, RO OBMSaP

Správu schválila:      Dagmar Hupková, GR SMS MŠVVaŠ SR